10. ΝΟΜΟΘΕΤ. ΔΙΑΤΑΓΜΑ υπ’ αριθ.897 της 8 Ιουν./26 Ιουλ. 1971 (ΦΕΚ Α΄ 151) Περί κυρώσεως της μεταξύ του Β. Υπουργείου Εξωτερικών του Βασιλείου της Ελλάδος και του Ομοσπονδιακού Υπουργείου Συγκοινωνιών και Εθνικοποιημένων Επιχειρήσεων της Δημοκρατίας της Αυστρίας Συμφωνίας από 4ης Μαρτ. 1970 αφορώσης εις τας οδικάς μεταφοράς. Άρθρον μόνον Κυρούται και κτάται ισχύν νόμου η εν Βιέννη υπογραφείσα την 4ην Μαρτίου 1970 Συμφωνία επί των οδικών μεταφορών μεταξύ του Β. Υπουργείου Εξωτερικών του Βασιλείου της Ελλάδος και του Ομοσπονδιακού Υπουργείου Συγκοινωνιών και Εθνικοποιημένων Επιχειρήσεων της Δημοκρατίας της Αυστρίας ως και το προσηρτημένον αυτή πρωτόκολλον από 4 Μαρτίου 1970, ων τα κείμενα έπονται εν πρωτοτύπω εις την Γερμανικήν γλώσσαν και εν μεταφράσει εις την Ελληνικήν. ΣΥΜΦΩΝΙΑ Μεταξύ του Β. Υπουργείου Εξωτερικών του Βασιλείου της Ελλάδος και του Ομοσπονδιακού Υπουργείου Συγκοινωνιών και Εθνικοποιημένων Επιχειρήσεων της Δημοκρατίας της Αυστρίας, δια την μεταφοράν ταξιδιωτών δια διεθνών τακτικών λεωφορειακών γραμμών. Το Β. Υπουργείον Εξωτερικών του Βασιλείου της Ελλάδος και το Ομοσπονδιακόν Υπουργείον Συγκοινωνιών και εθνικοποιημένων επιχειρήσεων της Δημοκρατίας της Αυστρίας, εν τη επιθυμία των όπως ρυθμίσουν την μεταφοράν ταξιδιωτών δια διεθνών τακτικών λεωφορειακών γραμμών (περιλαμβανομένων και των γραμμών διαμετακομίσεως («TRANSIT») δι’ οχημάτων απογεγραμμένων εις εκάτερον των συμβαλλομένων Κρατών, συμφωνούν επί των κάτωθι: Άρθρον 9. 1.Η αρμοδία Αρχή της Χώρας της έδρας της επιχειρήσεως θα προβαίνη εις λήψιν διοικητικών μέτρων, συμφώνως τη εσωτερική αυτής νομοθεσία, κατά των επιχειρήσεων, των εκμεταλλευομένων τας δια της παρούσης συμφωνίας προβλεπομένας διεθνείς τακτικάς λεωφορειακάς γραμμάς, καθ’ ων επεβλήθησαν υπό της ετέρας Χώρας κυρώσεις δια παραβάσεις διατάξεων της νομοθεσίας της και ειδικώτερον περί οδικής κυκλοφορίας ατόμων και οχημάτων, διαβατηρίων, τελωνείων και συναλλάγματος. 2.Εν περιπτώσει αφαιρέσεως υπό των Αρχών εκατέρας  των συμβαλλομένων Χωρών αδείας, χορηγηθείσης εις  επιχείρησιν προς εκμετάλλευσιν τακτικής λεωφορειακής  γραμμής, η αρμοδία Αρχή της Χώρας  ταύτης υποχρεούται  (Μετά τη σελ. 396) Σελ.397 Τεύχος 433-Σελ.85 Διεθνείς Μεταφορές Επιβατών και Εμπορευμάτων 21.Θ.α.10 όπως γνωστοποιήση εγγράφως, το ταχύτερον δυνατόν, την λήψιν του ανωτέρω μέτρου εις την αρμοδίαν Αρχήν της ετέρας Χώρας. Εν τη περιπτώσει ταύτη, η Αρχή ήτις προέβη εις την αφαίρεσιν της αδείας, δύναται να προτείνη εις την αρμοδίαν Αρχήν της ετέρας Χώρας την χορήγησιν αδείας εις άλλην επιχείρησιν δια την εκμετάλλευσιν της ιδίας γραμμής. Άρθρον10. 1.Η παρούσα συμφωνία τίθεται εν ισχύϊ προσωρινώς δέκα τέσσαρας ημέρας από της ημερομηνίας της υπογραφής της, οριστικώς δε άμα τη ανταλλαγή μεταξύ των αρμοδίων Αρχών των συμβαλλομένων μερών δηλώσεων περί αμοιβαίας απαλλαγής εκ των φόρων μεταφορών των προβλεπομένων υπό της νομοθεσίας αυτών. Η ανταλλαγή των ως άνω δηλώσεων θα λάβη χώραν ως ειδικώτερον προσδιορίζεται εις το προσηρτημένον τη παρούση συμφωνία πρωτόκολλον. 2.Η παρούσα συμφωνία ισχύει δι’ απεριόριστον χρόνον, εφ’ όσον δεν καταγγελθή υφ’ ενός των συμβαλλομένων μερών. Εν τοιαύτη περιπτώσει η ισχύς της παύει μετά παρέλευσιν τριμήνου από της ημέρας καταγγελίας. 3.Η παρούσα συνετάγη εις διπλούν, εις την Ελληνικήν και Γερμανικήν γλώσσαν, αμφοτέρων των κειμένων όντων αυθεντικών. Εγένετο εν Βιέννη τη 4 Μαρτίου 1970 ΠΡΩΤΟΚΟΛΛΟΝ Των εν Βιέννη διεξαχθεισών διαπραγματεύσεων από 2 έως 4 Μαρτ. 1970, μεταξύ Αντιπροσωπειών Ελλάδος και Αυστρίας δια την σύναψιν συμφωνίας οδικών μεταφορών επιβατών δια Διεθνών τακτικών λεωφορειακών γραμμών και συζήτησιν θεμάτων σχετιζομένων προς την Συμφωνίαν ταύτην. Α.Συμφωνία. Κατά τα ως άνω διαπραγματεύσεις αίτινες διεξήχθησαν εντός εγκαρδίου και φιλικής ατμοσφαίρας, συνεζητήθησαν άπαντα τα θέματα τα σχετιζόμενα με την μεταφοράν επιβατών δια διεθνών τακτικών λεωφορειακών γραμμών. Αι δύο Αντιπροσωπείαι ειργάσθησαν βάσει ενός Ελληνικού και ενός Αυστριακού σχεδίου και κατέληξαν εις την υπογραφήν της εις ην αναφέρεται το παρόν Πρωτόκολλον Συμφωνίας. Β.Τρόπος εκτελέσεως Συμφωνίας. Σελ.398 Τεύχος 433-Σελ.86 1.Αι εν τη Συμφωνία αναφερόμεναι ως αρμόδιαι Αρχαί τυγχάνουν δια μεν την Ελλάδα το Υπουργείον Συγκοινωνιών, δια δε την Αυστρίαν το Υπουργείον Συγκοινωνιών και Εθνικοποιημένων Επιχειρήσεων. Άπαντα τα τεχνικής φύσεως θέματα τα σχετιζόμενα με την εφαρμογήν της Συμφωνίας δύνανται να ρυθμίζωνται δι’ απ’ ευθείας αλληλογραφίας μεταξύ των δύο αρμοδίων Υπουργείων. 2.Η ανταλλαγή των υπό του άρθρου 10 παράγραφος 1 προβλεπομένων εγγράφων δηλώσεων θα λάβη χώραν ως κάτωθι. Το Αυστριακόν αρμόδιον Υπουργείον άμα τη λήψει της ως άνω αναφερομένης εγγράφου δηλώσεως παρά του αρμοδίου Υπουργείου της Ελλάδος, διαβιβαζομένης μέσω της εν Βιέννη Ελληνικής Βασιλικής Πρεσβείας, θέλει αποστείλει εις το ως άνω αρμόδιον Ελληνικόν Υπουργείον δια της αυτής οδού ταυτόσημον έγγραφον δήλωσιν του Αυστριακού αρμοδίου Υπουργείου. 3.Αμφότερα τα μέρη θα προσπαθήσουν όπως εντός του συντομωτέρου χρονικού διαστήματος ανταλλάξουν τας περί ων πρόκειται δηλώσεις, ούτως ώστε να καταστή δυνατόν όπως η Συμφωνία τεθή εν οριστική ισχύϊ την 1ην Μαΐου 1970. 4.Παν ζήτημα όπερ δεν προβλέπεται υπό της Συμφωνίας, ρυθμίζεται κατά την εθνικήν νομοθεσίαν εκάστης Χώρας. 5.Το παρόν Πρωτόκολλον εγένετο εις δύο πρωτότυπα εις την Ελληνικήν και Γερμανικήν γλώσσαν, αμφοτέρων των κειμένων όντων αυθεντικών. Εγένετο εν Βιέννη τη 4 Μαρτίου 1970 Δια την Ελληνικήν               Δια την Αυστριακήν    Αντιπροσωπείαν                    Αντιπροσωπείαν   Ε.Σ. ΣΠΥΡΙΔΑΚΗΣ          DR.RUDOLF FISCHER Κατ’ ανακοίνωσιν του Υπ. Εξωτερικών της 28 Ιαν./5 Φεβρ. 1972 (ΦΕΚ Α΄ 22) η ανωτέρω Συμφωνία ετέθη οριστικώς εν ισχύϊ, συμφώνως προς το άρθρ. 10 αυτής από της 1ης Ιουλ. 1970, ημερομηνίας ανταλλαγής των υπό του άρθρου τούτου προβλεπομένων δηλώσεων. 21.Θ.α.10 Διεθνείς Μεταφορές Επιβατών και Εμπορευμάτων Άρθρον 1. Εν τη εννοία της παρούσης συμφωνίας. α)Θεωρείται ως λεωφορείον παν όχημα όπερ, βάσει της κατασκευής και του εξοπλισμού του, τυγχάνει κατάλληλον να μεταφέρη, περιλαμβανομένου και του οδηγού, πλείονα των 9 ατόμων και προορίζεται δια τον σκοπόν τούτον. β)Θεωρείται ως τακτική λεωφορειακή γραμμή η μεταφορά ατόμων δια λεωφορείων, επί καθωρισμένων διαδρομών, βάσει δημοσιευθέντων δρομολογίων και τιμολογίων, με το δικαίωμα επιβιβάσεως και αποβιβάσεως επιβατών εις τας αφετηρίας και τέρματα ως και τας εγκεκριμένας στάσεις. Άρθρον 2. 1.Δια την εγκατάστασιν και εκτέλεσιν διεθνούς τινός τακτικής λεωφορειακής γραμμής, απαιτούνται άδειαι εκδιδόμεναι παρά των αρμοδίων Αρχών των συμβαλλομένων μερών. 2.Αι αρμόδιαι Αρχαί αμφοτέρων των μερών χορηγούν την άδειαν δια την εντός του εδάφους των διαδρομήν. Προϋπόθεσις δια την χορήγησιν της αδείας τυγχάνει, μεταξύ άλλων, η αμοιβαιότης. Τούτο σημαίνει ότι, εάν το εν εκ των συμβαλλομένων μερών χορηγήση άδειαν εις επιχείρησιν της χώρας του, υποχρεούται να χορηγήση ωσαύτως άδειαν εις κατάλληλον επιχείρησιν του ετέρου μέρους δια την αυτήν διαδρομήν και υπό τους αυτούς όρους, εφ’ όσον ήθελε ζητηθή τούτο. Η αίτησις χορηγήσεως της ως άνω αδείας δύναται να υποβληθή υπό των ενδιαφερομένων και μεταγενεστέρως Άρθρον 3. Η άδεια δια την εκτέλεσιν διεθνών τακτικών λεωφορειακών γραμμών δεν παρέχει το δικαίωμα εξυπηρετήσεως τοπικής συγκοινωνίας εντός του εδάφους του ετέρου συμβαλλομένου μέρους (CABOTACE). Άρθρον 4. Η αρμόδια Αρχή του ενός μέρους διαβιβάζει προς την αρμοδίαν Αρχήν του ετέρου μέρους τας υποβαλλομένας υπό επιχειρήσεων μεταφορών της Χώρας του αιτήσεις δια την έγκρισιν εγκαταστάσεως λεωφορειακών γραμμών το βραδύτερον τρεις μήνας προ της σκοπουμένης ενάρξεως της εκμεταλλεύσεως. Τα κατωτέρω στοιχεία όπως γνωστοποιώνται: -Επωνυμία και διεύθυνσις της επιχειρήσεως μεταφορών. -Διαδρομή (μετ’ ενδείξεων των συνοριακών διόδων). -Δρομολόγιον. -Τιμολόγιον. -Στάσεις επιβιβάσεως και αποβιβάσεως. -Προβλεπομένη περίοδος εκμεταλλεύσεως. Άρθρον 5. 1.Εκπρόσωποι των αρμοδίων Αρχών των συμβαλλομένων μερών θα συνταντώνται, εφ’ όσον περίσταται ανάγκη, προς συζήτησιν και έγκρισιν. α)Των υπό εκμετάλλευσιν λεωφορειακών γραμμών. β)Των δρομολογίων. γ)Των όρων μεταφοράς. δ)Των τιμολογίων των διαδρομών και  ε)Αιτήσεων επιχειρήσεων δια περιορισμόν ή κατάργησιν λεωφορειακών γραμμών. Εις επειγούσας περιπτώσεις δύνανται οι εκπρόσωποι των εν λόγω Αρχών να ζητήσωσι την λήψιν αποφάσεως δι’ αλληλογραφίας, τηλεγραφικώς ή τηλεφωνικώς. Άρθρον 6. Τα δρομολόγια των δημιουργημένων δια της παρούσης συμφωνίας διεθνών τακτικών λεωφορειακών γραμμών, δέον όπως γνωστοποιώνται δι’ επισήμων ανακοινώσεων (εν Αυστρία δια του «KURSBUCH») αμφοτέρων των συμβαλλομένων μερών. Άρθρον 7. Προς τον σκοπόν εποπτείας των βάσει της παρούσης συμφωνίας δημιουργημένων τακτικών λεωφορειακών γραμμών, αι αρμόδιαι Αρχαί των συμβαλλομένων μερών διαβιβάζουν εις αλλήλας ανά δύο διαρκή ανώνυμα δελτία ελευθέρας κυκλοφορίας, ισχύοντα δι’ απάσας τας διεθνείς τακτικάς λεωφορειακάς γραμμάς μεταξύ των δύο Χωρών, αίτινες θέλουσι δημιουργηθή δυνάμει της παρούσης συμφωνίας. Άρθρον 8. Αι αρμόδιαι Αρχαί αμφοτέρων των Χωρών ανακοινούν εις αλλήλας τον αριθμόν των δια των τακτικών λεωφορειακών γραμμών μεταφερθέντων ταξιδιωτών, ως επίσης και τον αριθμόν των διανυθέντων χιλιομέτρων, το βραδύτερον τριάκοντα ημέρας από της λήξεως εκάστης τριμηνίας, προκειμένου δε περί εποχιακών γραμμών, τριάκοντα ημέρας από της λήξεως της περιόδου λειτουργίας αυτών. 